Document ID: 31994R0468

31994R0468
L 059/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 468/94 НА КОМИСИЯТА
от 2 март 1994 година
за изменение на прилoжение VI към Регламент (ЕИО) № 2092/91 относно биологичното производство на земеделски продукти и неговото означаване върху земеделските продукти и храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1971 г. относно биологичното производство на земеделски продукти и неговото означаване върху земеделските продукти и храни (1), последно изменен с Регламент (ЕИО) № 2608/93 на Комисията (2), и по-специално член 13 от него,
като има предвид, че съгласно член 16, параграф 5 от Регламент (ЕИО) № 2092/91 всяка употреба на вещества, които не са посочени в приложение VI, се изключва за срок от 12 месеца след създаването на приложение VI, дори ако преди това тези вещества са били разрешени съгласно съществуващите национални разпоредби;
като има предвид, че някои държави-членки са на мнение, че в приложение VI трябва да се добавят някои продукти и са представили молби до Комисията да подкрепи тези съображения;
като има предвид, че от тези молби се вижда, че някои съставки от неземеделски произход са неизбежни за правилното произвеждане или съхранение на определени храни; като има предвид, че освен това тези съединения присъстват обикновено в природата;
като има предвид, че от тези молби става ясно, че към раздел В от приложение VI трябва да се добавят някои земеделски продукти и че те са необходими, тъй като изглежда тези продукти не се произвеждат в достатъчни количества в Общността по метода на биологичното производство, а същевременно, от друга страна, някои други продукти е необходимо да се заличат;
като има предвид, че мерките, предвидени в настоящия регламент, са в съответствие със становището на комитета, посочен в член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕИО) № 2092/91 се изменя, така както е определено в приложението към настоящия регламент.
Член 2
Настоящият регламент влиза в сила на петнадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 март 1994 година.

Labels: 7
3
17
6